open-index/open-wikipedia-markdown huggingface dataset:
Mohd Tajol Rosli Mohd Ghazali

Tan Sri Dato' Seri DiRaja **Mohammad Tajol Rosli bin** Tan Sri Dato' Seri Haji  **Mohammed Ghazali** (lahir 6 November 1946) merupakan bekas Menteri Besar Perak. Beliau berkhidmat sebagai Menteri Besar Perak pada 3 Disember 1999 hingga 10 Mac 2008. Beliau adalah Adun Pengkalan Hulu (Kroh).

## Latar belakang
Beliau dilahirkan di Lenggong, Perak. Beliau merupakan anak kepada Tan Sri Mohamed Ghazali bin Jawi, seorang bekas Menteri Besar Perak. 

## Pendidikan
Beliau telah mendapat pendidikan awal di Teluk Intan dan di Lenggong, Perak. Kemudiannya, beliau meneruskan pendidikan menengahnya di Sekolah Menengah Kebangsaan Anderson, Ipoh. Pada tahun 1964, beliau telah melanjutkan pelajaran ke Universiti Melbourne, Australia dan memperoleh segulung Ijazah Sarjana Muda Perdagangan. 

Beliau telah mendirikan rumahtangga dengan Puan Sri Datin Seri DiRaja Kamariah bt. Mokri dan mereka dikurniakan 3 orang cahaya mata.

## Kerjaya dan kegiatan politik
Sebelum memasuki arena politik, beliau pernah menjadi rakan perniagaan di sebuah firma perunding pengurusan. 

Pada tahun 1977, beliau telah dilantik sebagai Ahli Dewan Undangan Negeri bagi kawasan Kenering. Beliau juga merupakan seorang Ahli Parlimen bagi kawasan Gerik dari tahun 1978 hingga tahun 1999. Di samping itu, Tan Sri Dato' Seri juga pernah berkhidmat sebagai Pengerusi MARA (1984-1986), dan sebagai Setiausaha Parlimen di Kementerian Pembangunan Luar Bandar (1983-1986).

Pada tahun 1986, Tan Sri Dato' Seri telah dilantik sebagai Timbalan Menteri di Kementerian Pembangunan Luar Bandar dan pada tahun 1990, beliau berkhidmat pula sebagai Timbalan Menteri di Kementerian Tenaga, Telekom dan Pos. Pada tahun 1995, beliau telah dilantik sebagai Timbalan Menteri di Kementerian Perumahan dan Kerajaan Tempatan dan pada tahun 1997 sebagai Timbalan Menteri di Kementerian Dalam Negeri. Pada Januari 1999, beliau telah dilantik sebagai menteri penuh di Jabatan Perdana Menteri.

Penglibatan Tan Sri Dato' Seri di dalam bidang politik bermula sejak 1967 lagi, sebelum bermulanya perkhidmatan beliau di pelbagai agensi Kerajaan. Di dalam UMNO, beliau merupakan Ahli Jawatankuasa Majlis Tertinggi dan Ketua Bahagian UMNO untuk Bahagian Gerik. Beliau juga adalah Ahli Jawatankuasa Biro Pengguna dan Biro Sumber Manusia UMNO. Di samping itu, Dato' Seri juga adalah Ahli Jawatankuasa Perhubungan Awam UMNO Negeri Perak.

Daripada tahun 1976 hingga 1984, beliau pernah menjawat jawatan Setiausaha Pemuda UMNO Negeri Perak, Timbalan Ketua Pemuda UMNO Negeri Perak, Timbalan Ketua Pemuda UMNO Bahagian Grik dan Timbalan Ketua Bahagian UMNO Grik.

Y.A.B. Tan Sri Dato' Seri telah dikurniakan dengan pelbagai anugerah dan kurnia negeri seperti - P.S.M., S.P.S.A., S.P.M.P., D.P.M.P. dan A.M.P.

## Jawatan
* Ahli Majlis Tertinggi UMNO (2000-2003) 
* Menteri Besar Perak (1999-2008)

## Lihat juga
* Senarai Majlis Tertinggi UMNO 2000-2003

## Pautan luar
* 
*  
*
Abdul Aziz Shamsuddin

Tan Sri Dato' Seri **Abdul Aziz bin Shamsuddin** (10 Jun 1938 – 16  Oktober 2020) merupakan ahli politik Malaysia. Beliau ialah bekas Menteri Luar Bandar dan Wilayah. Pada Pilihan raya umum Malaysia 2008, beliau telah kalah dalam bertanding untuk kerusi Parlimen Shah Alam.

## Pendidikan
Beliau memulakan alam persekolahan di Sekolah Melayu Gunung Panjang, Gopeng pada tahun 1946 dan Sekolah Kebangsaan Inggeris Gopeng pada tahun 1950. Selepas menamatkan pendidikan menengah di Sekolah Iskandar Shah, Parit pada tahun 1957, beliau kemudian mengikuti kursus latihan perguruan di Maktab Perguruan Kota Bharu pada tahun 1958. Beliau kemudian melanjutkan pengajian dalam bidang Sejarah Perhubungan Antarabangsa dari Universiti Malaya.

## Kerjaya awal
Dato' Seri Abdul Aziz mempunyai pengalaman berkhidmat selama sepuluh tahun sebagai guru sekolah iaitu dari tahun 1961 sehingga 1971. Beliau seterusnya dilantik sebagai Pegawai Khas kepada Menteri Pelajaran pada tahun 1975 dan berkhidmat di bawah Mahathir Mohamad dan Musa Hitam. Pada tahun 1979, Abdul Aziz berpindah ke Kementerian Belia dan Sukan setelah dilantik sebagai Pengarah Penyelidikan Belia di kementerian berkenaan. Beliau pernah berkhidmat sebagai Setiausaha Sulit kepada Perdana Menteri Malaysia keempat, Mahathir Mohamad bermula dari tahun 1981 hingga tahun 1999.

Dato' Seri Abdul Aziz mula berkecimpung dalam arena politik setelah beliau menyertai UMNO di Cawangan Pelabuhan Kelang pada tahun 1969. Pada tahun 1980, Dato' Seri Abdul Aziz telah dipilih sebagai Ahli Jawatankuasa UMNO Bahagian Tambun iaitu pada tahun yang sama beliau dipilih sebagai Naib Pengerusi UMNO Cawangan Gunung Mesah. Beliau yang pernah dilantik sebagai Senator dan Timbalan Menteri Pendidikan dari tahun 1999 hingga 2004 kini memegang jawatan sebagai ketua UMNO Bahagian Gopeng. Selain itu, beliau juga adalah Timbalan Pengerusi badan Perhubungan UMNO Perak serta Ahli Majlis Tertinggi UMNO Malaysia.

## Jawatan
* AHLI MAJLIS TERTINGGI UMNO 2000-2003

## Meninggal dunia
Tan Sri Abdul Aziz Shamsuddin meninggal dunia pada hari Jumaat, 16 Oktober 2020, pukul 11.52 malam ketika berusia 82 tahun. Jenazah Allahyarham telah disolatkan di Masjid At-Taqwa, Taman Tun Dr. Ismail dan disemadikan di Tanah Perkuburan Islam Gunung Mesah, Gopeng, Perak.

## Keptusan pilihan raya

## Pautan luar
* http://www.umno-online.com/
* http://pmr.penerangan.gov.my/custom.cfm?name=lihatbiodatadetail.cfm&id=47 

Lihat juga (Senarai Majlis Tertinggi UMNO 2000-2003)
Adnan Yaakob

Tan Sri Dato' Sri Diraja Haji **Adnan al-Idrusshie bin** Haji **Yaakob al-Idrusshie** (lahir 18 April 1950) ialah ahli politik Malaysia berketurunan Melayu. 

Beliau merupakan mantan Menteri Besar Pahang ke-13 dan mantan ADUN  selama lapan penggal (1986-2022).

## Kehidupan awal
Beliau dilahirkan di Bentong, Pahang. Beliau mendapat pendidkan awal di Sekolah Rendah Sulaiman dan Sekolah Menengah Sulaiman. Beliau mengambil peperiksaan STPM sebagai calon persendirian dan kemudian melanjutkan pengajian di Universiti Malaya pada tahun 1972-1975. Kemudian beliau menyambung mengambil Diploma Pendidikan di universiti yang sama sehingga tahun 1977. Beliau telah dianugerahkan doktor kehormat dari universiti Yarmouk, Jordan.

## Kerjaya
Beliau memulakan kerjaya sebagai guru di Sekolah Menengah Agama Pelangai, Bentong pada tahun 1969 sebelum menyambung pengajian pada 1972. Kemudian beliau meneruskan perkhidmatan sebagai guru sehingga mengambil keputusan berhenti untuk menjadi ahli politik sepenuh masa pada tahun 1985. Pada tahun 1986, beliau bertanding dalam Pilihan Raya Umum Malaysia 1986 di DUN Pelangai mengalahkan calon DAP.

## Politik
Beliau yang menyertai UMNO pada tahun 1969, telah memegang pelbagai jawatan antaranya Ketua Pemuda Bahagian Bentong dan Ketua UMNO Bahgian Bentong pada 1987. Beliau dilantik sebagai Menteri Besar Pahang pada 25 Mei 1999, menggantikan Tan Sri Mohd Khalil Yaakob yang dilantik sebagai Menteri Penerangan ketika itu. Kemudian pada 27 Mac 2004, beliau dilantik semula sebagai Menteri Besar Pahang bagi penggal kedua.

## Keluarga
Beliau berkahwin dengan Puan Sri Datin Sri Diraja Junaini binti Kassim yang lahir pada  dan dikurniakan empat orang anak.

## Susur Galur
Beliau dikatakan waris yang ke-13 kepada Tun Seri Lanang, Bendahara Johor dan pengarang Sulalatus Salatin.

## Pengiktirafan
Beliau telah menerima pengiktirafan daripada Jabatan Bomba dan Penyelamat Malaysia sebagai Timbalan Kanan Pesuruhjaya Bomba (Kehormat) pada 16 Oktober 2017. Majlis pemakaian pangkat tersebut telah disempurnakan oleh Ketua Pengarah Jabatan Bomba dan Penyelamat Malaysia, Datuk Wan Mohd Nor Ibrahim di Hotel Zenith, Kuantan.

## Rujukan

## Lihat juga
* Menteri Besar Pahang
Suleiman Mohamed

Tan Sri Dato' Seri Dr. **Suleiman bin Mohamed** pernah menjadi Timbalan Menteri Penerangan Malaysia setelah menang dalam pilihan raya di parlimen Titiwangsa. Titiwangsa ditadbir oleh Dewan Bandaraya Kuala Lumpur melalui Kementerian Wilayah Persekutuaan, bukan lagi di bawah kerajaan negeri Selangor.  Kampung Baru termasuk dalam parlimen Titiwangsa.

## Politik UMNO
Dalam politik UMNO beliau pernah menjadi Ketua UMNO Bahagian Titiwangsa dan  Ahli Majlis Tertinggi Umno 2000-2003. Beliau menjadi Ketua Bahagian UMNO Titiwangsa, Kuala Lumpur.Antara pemimpin UMNO kawasan itu ialah Yusri Ahmad, Datuk Shahril Abdul Jalil (adik Shahrizat Abdul Jalil) , Dato Raja Nong Chik dan Datuk Astaman Abdul Aziz serta Datuk Seri Zulhasnan Rafique. Timbalan Ketua UMNO Titiwangsa ialah Datuk Johari Abdul Ghani atau lebih dikenali sebagai " Jo KFC ". Namun kekalahan UMNO kepada PAS di parlimen Titiwangsa memberi tamparan hebat kepada pemimpin di Wilayah Persekutuan.

Anaknya Idham Yasser Suleiman pernah menjadi Naib Ketua Pemuda UMNO Titiwangsa.

UMNO Titiwangsa menentang sebarang campur tangan tentang 'isu Kampung Baru' daripada Menteri Besar Selangor, Tan Sri Abdul Khalid Ibrahim kerana Titiwangsa di bawah DBKL.

## Lihat juga
* Senarai Majlis Tertinggi UMNO 2000-2003

## Rujukan

## Pautan luar
* http://www.umno-online.com/
Shafie Mohd Salleh

Tan Sri Dato' Seri Paduka Dr. Haji **Shafie bin Mohd Salleh** adalah bekas Menteri Pengajian Tinggi Malaysia dan ahli politik Malaysia. Beliau juga merupakan Ketua Pengakap Negara Persekutuan Pengakap Malaysia pada tahun 2005 sehingga 2019.

## Penyelidikan
Shafie berkhidmat sebagai Ketua Pusat Penyelidikan, Institut Tadbiran Awam Negara (INTAN) selama 5 tahun. Selepas itu, beliau dilantik sebagai Setiausaha Bahagian, Kementerian Sumber Manusia Malaysia. Kemudian beliau dilantik sebagai Setiausaha Penyelidikan pada Analisis Dasar di Pusat Kajian Pembangunan Malaysia di bawah Jabatan Perdana Menteri Malaysia. .

## Politik
Beliau permah menjawat jawatan sebagai ahli majlis tertinggi UMNO pada tahun 2000 sehingga 2003.

## Meninggal dunia
Beliau telah meninggal dunia pada jam 9.30 pagi, 11 September 2019 di Hospital Selayang akibat masalah pankreas.

## Pautan Luar
* 

## Rujukan

## Lihat juga
Senarai Majlis Tertinggi UMNO 2000-2003
Mohd Yusof Noor

**Tan Sri Dato' Sri Dr. Yusof bin Haji Md Noor** (lahir pada tahun 1941 di Besut, Terengganu) merupakan ahli politik Malaysia.

## Pendidikan
Beliau melanjutkan pelajaran di Universiti Al-Azhar, Universiti Ain Shams dan Universiti Kaherah di Mesir dan pulang dengan Ijazah Doktor Falsafah. Beliau juga pernah mendapat pendidikan di Strathclyde Business School di Scotland, United Kingdom.

## Kerjaya
Yusof Noor pernah menjadi guru di beberapa buah sekolah sehingga ke menara gading. Beliau menjadi pensyarah di Universiti Kebangsaan Malaysia dari 1970-1984. Di UKM beliau pernah menjawat jawatan Dekan Fakulti Pengajian Islam dan Timbalan Naib Canselor UKM. Beliau kini menjadi Pengerusi Lembaga Pengarah Universiti (LPU) di Universiti Sains Islam Malaysia (USIM).

## Politik
Beliau menjadi Menteri di Jabatan Perdana Menteri selepas menjadi ahli parlimen untuk kawasan Setiu dari 1987-1990.

Kemudian dari 1990-1995, selepas menjadi ahli parlimen kawasan Besut, beliau dilantik sebagai Menteri Perusahaan Awam. Di samping itu, beliau juga dilantik menjadi salah satu Ahli Mesyuarat Kerajaan Negeri Terengganu selama sepenggal dari 1995-1999 di bawah pimpinan Menteri Besar ketika itu, Tan Sri Wan Mokhtar Ahmad.

Tambahan pula, beliau pernah menjadi pengerusi MARA dan menjadi salah seorang pengasas MRSM Besut. 

Di samping itu, beliau pernah menjadi Pengerusi FELDA dari tahun 2003 sehingga 1 Januari 2011 dan Pengerusi Lembaga Pengurusan Universiti Sains Islam Malaysia (USIM), dahulunya dikenali sebagai Kolej Universiti Islam Malaysia (KUIM), Nilai, Negeri Sembilan.

Beliau juga merupakan Pengerusi di AlHijrah Media Corporation (TV AlHijrah) dari tahun 2009 hingga ke 2016.

## Khidmat masyarakat
Beliau menjadi Pengerusi Yayasan Ehsan dan Pengerusi Majlis Tilawah Peringkat Kebangsan dan Antarabangsa.

Sebagai bekas ahli akademik, beliau telah menulis buku dan kertas-kertas kerja ilmiah sebagai tanda cinta beliau dalam bidang ilmu.

Beliau turut mengembangkan ilmu falak di Malaysia khususnya melalui Persatuan Falak Syari Malaysia di mana beliau merupakan perasmi kepada majlis penubuhan persatuan ini pada tahun 1986 sekaligus  menjadi Penaung pertama PFSM.

Beliau juga bertanggungjawab dalam pembinaan Planetarium Negara dan penubuhan Pusat Cerapan KUSZA, Terengganu.

## Anugerah
Bersempena dengan sambutan Maal Hijrah 1431H beliau menerima Anugerah Tokoh Maal Hijrah Peringkat Kebangsaan dan menerima wang tunai RM100,000, sebuah plak, pingat serta sijil penghargaan.  Timbalan Yang di-Pertuan Agong, Sultan Abdul Halim Mu'adzam Shah menyampaikan anugerah itu di Pusat Konvensyen Antarabangsa Putrajaya (PICC), Malaysia.

## Jawatan
* Menteri di Jabatan Perdana Menteri (1987–1990)
* Menteri Perusahaan Utama (1990–1995)
* Ahli Majlis Tertinggi UMNO (2000-2003)
* Pengerusi FELDA (2003–2011)

## Lihat juga
* Senarai Majlis Tertinggi UMNO 2000-2003

## Rujukan
Mohd Khalid Yunus

Tan Sri Dato' Haji **Mohd Khalid bin Mohd Yunus** pernah menjadi Pengerusi Majlis Amanah Rakyat (MARA) dari 1 September 1986 - 31 Oktober 1987. Beliau juga merupakan bekas Ahli Parlimen Jempol.

## Ekspedisi Gunung Everest
Beliau tidak berjaya menawan puncak Gunung Everest, namun beliau berjaya mendaki sehingga paras ketinggian 7,200 meter. Doktor telah menasihatkan beliau agar berhenti setakat itu sahaja memandangkan kesihatan beliau yang tidak mengizinkan.

## Jawatan
* Timbalan Menteri Penerangan
* Ahli Majlis Tertinggi UMNO 2000-2003
* Presiden Persatuan Kembara Negara
* Timbalan Menteri Pendidikan

## Darjah kebesaran
* 
**  Panglima Setia Mahkota - **Tan Sri** (2016)
* 
**  Darjah Dato' Setia Negeri Sembilan - **Dato' ** (1987)
**  Pingat Jasa Kebaktian (1980)

## Lihat Juga
Senarai Majlis Tertinggi UMNO 2000-2003

## Pautan Luar
* UMNO Online
* Profil Pendaki Negara
* 

## Rujukan
Hilmi Yahaya

Dato' Seri Dr. **Hilmi Yahaya** ialah ahli politik Malaysia berketurunan Melayu. Beliau merupakan mantan Timbalan Menteri Kesihatan Malaysia (2013-2018), mantan Ahli Parlimen  selama dua penggal (2013-2018 dan 2004-2013) dan mantan ADUN  selama empat penggal (2008-2013 dan 1990-2004).

## Latar belakang
Hilmi Yahya dilahirkan pada 6 Mac 1948 di Balik Pulau, Pulau Pinang. Hilmi adalah anak sulung kepada bekas guru besar Sekolah Agama Permatang Pasir, Balik Pulau, Yahaya Che Mat atau dikenali sebagai Pak Ngah Yahaya.

Beliau berkahwin dengan Datin Seri Jamilah Mohd Zain dan mempunyai lima orang anak. Hilmi memiliki Ijazah Sarjana Muda Perubatan dari Universiti Malaya (1977). Ketika di Fakulti Perubatan UM, beliau dan rakan-rakan sekuliah menubuhkan Persatuan Mahasiswa Islam Perubatan sebagai wadah kepada pelajar bersuara. Di UM, beliau sempat mendengar syarahan Datuk Seri Abdullah bin Ahmad Badawi yang ketika itu merupakan Timbalan Ketua Setiausaha Kementerian Belia. Penceramah lain ialah Datuk Abdul Aziz Shamsuddin (bekas Menteri Kemajuan Luar Bandar dan Wilayah).

## Politik
Beliau terlibat dalam politik UMNO bermula pada tahun 1977 dan menjadi Jawatankuasa UMNO Bahagian Balik Pulau. Tahun 1990, kepimpinan PAS menjemput beliau bertanding atas tiket PAS tetapi ditolak. Beliau menjadi Adun Teluk Bahang selama 3 penggal dan beralih ke parlimen Balik Pulau pada 2004. Beliau dipilih sebagai Majlis Tertinggi (MT) UMNO pada 2000. 

Beliau dilantik sebagai Exco kerajaan negeri Pulau Pinang selama dua penggal . Antaranya sebagai Jawatankuasa Agama Negeri Pulau Pinang, Jawatankuasa Hal Ehwal Tanah, Perancangan dan Penyelarasan Program Pembangunan Negeri Pulau Pinang serta pelbagai portfolio lain.

Pada Pilihan Raya Umum Malaysia 2008 beliau memenagi kerusi Dewan Undangan Negeri Teluk Bahang di Pulau Pinang.

## Jawatan
Ketua UMNO Bahagian Balik Pulau 2008-2018

Dato' Seri Dr Hilmi b Yahaya adalah seorang insan yang mesra rakyat serta amat rendah diri serta mudah untuk berbicara. Beliau memulakan kliniknya sendiri iaitu Klinik Seri Pulau yang banyak memberikan rawatan serta caj yang berpatutan kepada penduduk setempat di Balik Pulau.

Ketika beliau berjinak-jinak dengan arena politik beliau telah banyak memberikan kata-kata semangat kepada pelajar-pelajar setempat di sekolah sekitar Balik Pulau.

Kata-kata semangatnya juga masih berkesan kepada pelajar-pelajar Maktab Rendah Sains MARA, Balik Pulau.
Beliau juga banyak membantu masyarakat Balik Pulau.

## Keputusan Pilihan Raya

## Anugerah
* 
**  Darjah Gemilang Pangkuan Negeri (D.G.P.N.) – **Dato' Seri** (2004)
**  Darjah Yang Mulia Pangkuan Negeri (D.M.P.N.) – **Dato**' (1996)

## Lihat juga
* Senarai Majlis Tertinggi UMNO 2000-2003

## Rujukan
* http://www.umno-online.com/
Siti Zaharah Sulaiman

**Siti Zaharah Sulaiman** () ialah seorang ahli politik di Malaysia. Beliau pernah menjadi Ahli Parlimen Malaysia dari 1986 hingga 2008. Semasa menjadi wakil rakyat, beliau pernah dilantik sebagai timbalan menteri dan menteri kabinet Malaysia.

## Kehidupan peribadi dan kematian
Siti Zaharah dilahirkan pada 24 April 1949. Siti Zaharah memperoleh ijazah Doktor Falsafah (Pengajian Pentadbiran Pendidikan dan Organisasi) dari Universiti Cornell New York, Amerika Syarikat. Pada 2005, beliau cedera parah dalam kemalangan di Jalan Pintasan Sri Jaya. Akibat daripada pelanggaran itu, beliau ditempatkan di Unit Rawatan Rapi Hospital Tengku Ampuan Afzan, menerima jahitan sepanjang 10.16sm di bahagian kiri kepalanya manakala setiausaha wanita Umno Bahagian Paya Besar Fauziah Abdul Rahman mengalami keretakan di bahagian leher.

Siti Zaharah meninggall dunia pada 26 Julai 2024 di Hospital Serdang, Selangor pada 11.23 malam 26 Julai akibat sakit tua, dan selamat dikebumikan di Tanah Perkuburan Islam Seksyen 21, Shah Alam pada 11.30 pagi 27 Julai..

## Politik

### Kabinet
Beliau pernah dilantik sebagai Timbalan Menteri Kesihatan, Menteri di Jabatan Perdana Menteri dan Menteri Perpaduan Negara dan Pembangunan Masyarakat.

Semasa menjadi Timbalan Menteri Kesihatan beliau merasmikan pelancaran Bulan Tanpa Tembakau 1998 di Pasar Budaya, Kuala Lumpur pada 31 Mei 1998. Sejak 1989, 31 Mei diisytiharkan oleh Pertubuhan Kesihatan Sedunia (WHO) sebagai Hari Tanpa Tembakau Sedunia.

### Wanita UMNO
Siti Zaharah menjadi pemimpin wanita UMNO pertama dari Pahang yang dipilih sebagai Ahli Majlis Tertinggi (MT) parti itu pada pemilihan parti 1987.

Pada Oktober 1996, beliau menang menjadi Ketua Pergerakan Wanita UMNO menewaskan Rafidah Aziz (1984-1996) dengan majoriti 27 undian. Slogan Siti Zaharah ialah 'Membawa Perubahan'. Akan tetapi, beliau tewas semula kepada Rafidah Aziz pada Perhimpunan Agung UMNO 2000. Siti Zaharah menjadi Ketua Wanita UMNO selama 3 tahun 7 bulan.

Wanita UMNO berjaya mewujudkan Amanah Saham Wanita (Asnita) dan berharap kaum lelaki dapat menubuhkan Amanah Saham Lelaki (Aslaki). Dengan keahlian ahli UMNO sebanyak 2.8 juta, bukanlah mustahil bagi 50 peratus ahli Wanita UMNO memenuhi matlamat mengumpul RM200 juta.

### Pilihan raya
Pada tahun 1995, beliau menang di Paya Besar. Pada tahun 1999, beliau menang lagi dengan menewaskan Wan Jusoh Wan Kolok (Keadilan). Pada tahun 2004, beliau menang dengan majoriti 12,518 undian. Kemenangan beliau menandakan 38 dari 43 calon wanita BN menang dalam pilihan raya.

Pada 27 Mac 2004, Perdana Menteri, Abdullah Ahmad Badawi menggugurkan nama Siti Zaharah daripada jawatan menteri.

#### Keputusan

## Anugerah dan pengiktirafan

* 
** Panglima Setia Mahkota (P.S.M.) -  **Tan Sri** (2017)
* 
** Darjah Indera Mahkota Pahang (D.I.M.P.) - **Dato**' (1987)
** Darjah Sultan Ahmad Shah Pahang (D.S.A.P.) - **Dato**' (1994)
** Darjah Sri Indera Mahkota Pahang (S.I.M.P.) - **Dato' Indera** (2001)
** Darjah Sri Sultan Ahmad Shah Pahang (S.S.A.P.) - **Dato' Sri** (2003)

## Rujukan
  

## Pautan Luar
* http://www.umno-online.com/     

Lihat juga (Senarai Majlis Tertinggi UMNO 2000-2003)
Musa Mohamad

Tan Sri Dato' Seri (Dr.) **Musa Mohamad** (29 November 1943 - 8 Jun 2024) ialah ahli akademik dan ahli politik Malaysia berketurunan Melayu. Beliau merupakan mantan Menteri Pendidikan Malaysia (1999-2004) dan mantan Ahli Dewan Negara (Senator) selama dua penggal (1999-2002 dan 2002-2004). Beliau juga merupakan mantan Naib Canselor Universiti Sains Malaysia (USM) dari tahun 1982 hingga 1995. Di peringkat parti beliau pernah menyandang jawatan Ahli Majlis Kerja Tertinggi (MKT) UMNO (2000-2003).

## Lihat juga
* Senarai Majlis Tertinggi UMNO 2000-2003

## Pautan luar
* http://www.umno-online.com/
Norraesah Mohamad

Datuk Dr. **Norraesah Mohamad** (lahir 1948) ialah ahli politik wanita Malaysia berketurunan Melayu. Beliau merupakan mantan Ahli Dewan Negara (Senator) selama sepenggal (2005-2008).

## Jawatan
* AHLI MAJLIS TERTINGGI UMNO 2000-2003 
* MYEG EXECUTIVE CHAIRMAN 
* 1972 - 1988 • Government Service in Malaysia (MITI & Ministry of Finance) 1990 - 1991 • Managing Director, consulting firm  1991 - 1998 • Chief Representative, Credit Lyonnais Bank, Malaysia  2000 - 2003 • Chairman, Bank Kerjasama Rakyat Malaysia Berhad  2005 - 2008 • Senator  2005 - Present • Chairman, Board of Trustee of World Islamic Businesswoman Network  • World Islamic Economic Forum (“WIEF”) 

## Pautan Luar
Azimi Daim

Dato' **Azimi bin Daim** (lahir 22 April 1964) ialah ahli politik Malaysia berketurunan Melayu. Beliau merupakan mantan EXCO Kedah (2004-2008) dan mantan ADUN  selama sepenggal (2004-2008). Di peringkat parti beliau merupakan mantan Timbalan Pengerusi Tetap BERSATU dan mantan Ketua Penerangan BERSATU Kedah.

## Alamat
YBhg Dato' Azimi Daim
41B Jalan SG 3/10 Sri Gombak
68100 Batu Caves, Selangor Darul Ehsan
Tel : 03-61878400-08  / 04-4910278
Fax : 03-61878766 

## Jawatan
* AHLI MAJLIS TERTINGGI UMNO 2000-2003 

## Pautan Luar
* http://www.umno-online.com/     

## Lihat juga
Senarai Majlis Tertinggi UMNO 2000-2003

## Rujukan
Batu

**Batu** adalah sejenis bahan yang terdiri daripada mineral dan dikelaskan menurut komposisi mineral. Pengkelasan ini dibuat dengan berdasarkan
# kandungan mineral iaitu jenis-jenis mineral yang terdapat di dalam batuan ini.
# tekstur batuan, iaitu saiz dan bentuk hablur-hablur mineral di dalam batuan;
# struktur batuan, iaitu susunan hablur mineral di dalam batuan.

Batu batan secara umum biasanya dikelaskan menurut proses yang membentuknya, dan dengan itu dipecahkan kepada tiga kumpulan yang besar iaitu:
# batuan igneus
# batuan enapan
# batuan metamorfosis.

Batuan igneus adalah batu yang terbentuk daripada magma cair, batu enapan melalui enapan dan tekanan bahan tertentu, dan batuan metamorfosis samaada melalui salah satu daripada dua yang terdahulu selepas berkukar akibat suhu dan tekanan. Dalam kes dimana bahan organik kekal meninggalkan kesan dirinya pada batu, hasil ini dikenali sebagai fossil.

Grotto of the Redemption adalah kumpulan koleksi batu dan *petrifications* yang terdapat pada satu tempat.

## Nama batu berdasarkan saiz.
* Batu kelikir - Merujuk kepada batu bersaiz kecil yang dipecahkan, biasanya granit untuk membuat jalan raya.
* Anak batu - Merujuk kepada batu bersaiz kecil secara semulajadi.
* Bongkah batu - Batu yang bersaiz besar biasanya melebihi bola hoki.

## Lihat juga
* Geologi
* Kuari
Peter Dobree

**Lt-Col Datuk Peter Dobree** yang merupakan salah seorang anggota Pasukan Harimau Malaya 136 *Harimau Malaya Force 136* yang ditubuhkan bagi menentang penjajahan Jepun. 

Datuk Peter Dobree yang memegang diploma dalam pertanian datang ke Malaysia pada tahun 1935. Dia merupakan pengurus ladang di Merlimau, Melaka dan kemudiannya  sebagai pegawai pertanian Hulu Langat. 

Dia memulakan pasukan menentang Jepun pada tahun 1944 apabila Jepun menjajah Malaysia.Kemudian dia memasuki unit meriam *artileri* British dan berundur ke Singapura, dan kemudiannya ke Indonesia.

Dobree menulis buku *Hot Rains Mean Danger* berkenaan perjuangan melawan Jepun dengan bantuan Wakil Parlimen Gerik, Datuk Prof Wan Hashim Wan Teh..

Datuk Peter Dobree meninggal di England pada Jumaat 22 Oct 2004 ketika berusia 92 tahun.  Beliau meninggalkan seorang balu, Datin Mary.
Hun Sen

**Hun Sen** (lahir 4 April 1951; Bahasa Khmer: ហ៊ុន សែន) ialah perdana menteri Kemboja serta pemimpin utama Parti Rakyat Kemboja (CPP). 

Parti Rakyat Kemboja telah memerintah Kemboja dalam kerajaan campuran bersama-sama dengan parti Funcinpec sejak pengembalian demokrasi parti berbilang pada tahun 1993. Kerajaan campuran tersebut hampir-hampir terjejas sewaktu tertimbulnya ketegangan antara pemimpin Funcinpec, Putera Norodom Ranariddh, dengan Hun Sen. Pada tahun 1997, Hun Sen melancarkan rampasan kuasa yang berdarah dan menyingkirkan Ranariddh. Beliau kemudian menjadi perdana menteri yang tunggal. Ramai penyokong setiaraja telah diseksa sehingga mati oleh ahli-ahli CPP tetapi Hun Sen menafikan segala penglibatan. Beliau juga menafikan bahawa tindakannya adalah rampasan kuasa dan mengatakan bahawa Funcinpec telah bekerjasama dengan pemberontak Khmer Rouge.

Pilihan raya pada Julai 2003 memberikan majoriti yang lebih besar kepada CPP dalam Dewan Undangan Negara, dengan Funcinpec menghilangkan kerusi kepada CPP dan Parti Sam Rainsy. Bagaimanapun, majoriti CPP adalah kurang daripada 2/3 yang diperlukan oleh perlembagaan untuk membentuk kerajaan. Kebuntuan itu diatasi melalui tafsiran perlembagaan yang kreatif dan sebuah kerajaan campuran CPP-FUNCINPEC yang baru dibentukkan pada pertengahan 2004.

Pada satu masa, Hun Sen merupakan seorang pegawai tahap rendah dalam Khmer Rouge. Selepas menyaksikan perbuatan Khmer Rouge yang keterlaluan pada tahun 1976, beliau berpaling tadah ke Vietnam pada tahun 1977 dan dengan pantasnya menjadi seorang pemimpin yang utama dalam tentangan kepada Khmer Rouge yang didukung oleh pihak Vietnam.

Apabila rejim Khmer Rouge jatuh, Hun Sen dilantik sebagai Menteri Luar Negeri untuk Republik Rakyat Kemboja yang dicipta oleh Vietnam dari 1979 sehingga 1990, dengan gangguan yang singkat dari 1986 sehingga 1987. Sebagai Menteri Luar Negeri, Hun Sen merupakan tokoh yang utama dalam Perundingan Perdamaian Paris yang bertujuan untuk mengendalikan kedamaian di  Indochina.

Hun Sen menjadi Perdana Menteri pada tahun 1985, tidak lama selepas kematian Chan Sy. Dari 1993 sehingga 1998, beliau menjadi perdana menteri bersama dengan Putera Norodom Ranariddh. Hun Sen telah dikatakan mengguna taktik ugutan dalam politik untuk mengekalkan kuasanya. Terdapat beberapa pembangkang politik yang menuduh Hun Sen sebagai boneka Hanoi disebabkan kedudukannya dahulu sebagai tokoh utama dalam Parti Revolusi Rakyat Kemboja (PRK) (kini digelarkan Parti Rakyat Kemboja). PRK memerintah Kemboja sebagai negara satu parti dari 1979 sehingga pengembalian demokrasi pada 1993. Hun Sen menafikan tuduhan tersebut dan menuntut bahawa beliau cuma mewakili rakyat Kemboja.

Hun Sen dianugerahkan dengan gelaran "Sâmdech" oleh Raja Norodom Sihanouk pada tahun 1993. Gelaran ini cuma merupakan gelaran hormat dan tidak memberikan apa-apa kuasa.

## Rujukan

## Bacaan lanjut
*Elizabeth Becker. 1986, 1998. *Sewaktu Perang tamat: Kemboja dan Khmer Rouge*. New York: Public Affairs.  ISBN 1891620002
*Harish C. Mehta and Julie B. Mehta. 1999. *Hun Sen: Orang kuat di Kemboja*. Singapore: Graham Brash Pte Ltd.  ISBN 9812180745

## Pautan luar
*
Kepengiranan

**Kepengiranan** adalah negara berdaulat di mana ketua negaranya adalah berdarjat pengiran atau darjat lain yang sama maksud dengan putera.

Kepengiranan berdaulat yang diiktiraf kini ialah Liechtenstein, Monaco dan Andorra.
Bahasa Khmer

**Bahasa Khmer** (, *pheasa khmer*), bahasa orang Khmer dari Kemboja, adalah bahasa dalam kelompok Mon-Khmer dari bahasa-bahasa Austro-Asia, dipertuturkan sekitar 8 juta orang di Kemboja, Vietnam, Laos, Thailand, Republik Rakyat China, Perancis dan Amerika Syarikat. Bahasa Khmer banyak menerima bentuk dan kosa kata dari bahasa Thai akibat berabad-abad kedua-duanya saling meminjam kata. Ada pula kata-kata pinjaman dari bahasa Sanskrit, bahasa Pali, bahasa Perancis dan bahasa Cina ke dalam bahasa Khmer.

## Abjad Khmer
Abjad Khmer diturunkan daripada tulisan Brahmi dari India kuno melalui tulisan Pallava, yang digunakan di India selatan dan Asia Tenggara selama abad 5 dan 6 M. Inskripsi tertua dalam bahasa Khmer ditemui di Angkor Borei di Daerah Takev, selatan Phnom Penh yang bertahun 611 M.

Abjad Khmer secara dekatnya mirip dengan abjad Thai dan Lao, yang keduanya dikembangkan dari abjad Khmer.

Abjad Khmer merupakan abjad suku kata yang masing-masing huruf matinya memiliki 2 bentuk, 1 dengan /a/ (rangkaian pertama) yang melekat dan 1 dengan /o/ (rangkaian kedua) yang melekat. Seluruh huruf mati memiliki bentuk tulisan di bawah garis yang digunakan menulis konsonan rangkap kedua. Pengucapan huruf mati bergantung pada apakah huruf mati terletak pada rangkaian pertama atau kedua. Huruf hidup ditandai dengan penggunaan tulisan terpisah atau diakritik, yang tertulis di atas, bawah, depan, setelah atau sekeliling huruf mati.

Dalam teks bahasa Khmer tiada jarak antara kata, sedang jarak menandakan bahawa akhir klausa atau perkataan. Meskipun ada usaha menstandardisasikan bahasa Khmer, banyak memiliki lebih daripada 1 ejaan yang diterima.

**Huruf mati**

**Huruf hidup**

**Suku kata dan kata**

## Kata dasar
* Bahasa Khmer: ខ្មែរ khmer
* helo: សួស្ដី soursdey
* selamat tinggal: លាហើយ lea hey
* maaf: សូមទោស som tos
* tak masalah: គ្មានបញ្ហា kmean panh-ha
* Terima kasih: អរគុណ Or kun
* Berapa banyak: ថ្លៃប៉ុន្មាន Tlai punman
* ya: បាទ bart (lelaki)/ ចាស៎ jah (perempuan)
* tidak: ទេ teh
* saya tidak mengerti: ខ្ញុំមិនយល់ទេ kngom men yol teh
* di manakah tandas?: តើបន្ទប់ទឹកនៅទីណា? ter bantub tek nov ti na?
* Apakah anda mampu berbahasa Inggeris?: តើអ្នកនិយាយ អង់គ្លេស ទេ? ter nak niyay Anglais teh?

## Pautan luar

* [http://www.ethnologue.com/show_language.asp?code=KMR Ethnologue.com
Manati

**Manati** (*[[bahasa Inggeris]] Manatee*) (keluarga **Trichechidae**, genus *Trichechus*) ialah mamalia air besar yang kadangkala dikenali sebagai **lembu laut**. Trichechidae berbeza daripada Dugongidae dari segi bentuk tengkorak dan bentuk ekor. Ekor Manati berbentuk seperti sebilah pendayung, manakala ekor Dugong bercabang. Manati adalah maun, menghabiskan kebanyakan masa meragut di air cetek.

Manati mendiami kawasan persisiran berpaya cetek di Amerika Utara, Amerika Tengah, Amerika Selatan dan Lautan Karibbean.

Satu spesies (*Trichechus senegalensis*) mendiami di pantai barat Afrika, sejenis lagi (*T. inunguis*) mendiami pantai timur Amerika Selatan, dan yang ketiga (*T. manatus*) Hindia Barat. Manati Florida dianggap oleh sesetengah orang sebagai spesies tersendiri, tetapi ITIS menganggapnya sebagai subspesies *T. manatus* dan kini dianggap satu kelaziman. Ia mampu mencecah panjang sehingga 4.5 meter (15 kaki) atau lebih, dan hidup dalam air tawar dan masin. Manati pernah diburu untuk daging dan minyaknya tetapi sekarang dilindungi secara rasmi.

Manati Indian Barat adalah spesies terancam. Walaupun, ia tidak mempunyai pemangsa semulajadi, perkembangan manusia telah mengurangkan habitat semulajadinya di kawasan paya persisiran, dan banyak manatee tercedera disebabkan kipas motorbot. Manati sering memakan peralatan memancing fishing (mata kail, pemberat, dll.) ketika meragut. Bahan asing ini tidak kelihatan mengancam manatee, kecuali tali filament tunggal *monofilament*. Ia mampu menyumbat sistem penghadaman manatee dan membunuh manatee secara perlahan-lahan.

Manati seringkali berkumpul berhampiran stesen janakuasa, yang memanaskan air. Mereka menjadi bergantung kepada sumber haba buatan ini menyebabkan mereka berhenti berpindah ke kawasan panas disebabkan sumber air panan yang berkekalan ini. Masa kini, stesen janakuasa telah ditutup dan mengetahui bagaimana manatee bergantung kepada stesen janakuasa ini, Perkhidmatan Hidupan liar dan Perikanan US *U.S. Fish and Wildlife Service* sedang cuba mencari cara memanaskan air untuk manati.
Keluarga (biologi)

Dalam pengelasan biologi, **keluarga** atau **famili** (bahasa Latin: *familia*, kata jamak *familiae*) merupakan
# aras taxonomi yang terletak di antara order dan genus  
# satu takson dalam aras itu
:*Contoh*: "Walnut dan Hikori tergolong dalam famili Walnut" merupakan cara ringkas untuk mengatakan: Walnut (genus *[[Juglans]]*) dan Hikori (genus *[[Hickori|Carya]]*) tergolong dalam famili Walnut (famili *[[Juglandaceae]]*).

Aras "famili" terletak antara susunan yang kurang khusus dan genus yang lebih khusus; oleh itu, satu susunan mengandungi satu atau lebih famili, dan satu famili mempunyai satu atau lebih genus.

Hanya melainkan **[[spesies]]** dan **[[genus]]**, famili ialah aras yang terpenting dalam taksonomi. Perincian tepat untuk tatanama formal bergantung kepada Kod Tatanama yang berkenaan. Sila lihat pengelasan saintifik dan:
* Aras (botani) 
* Rank (zoologi) 
* Pengelasan virus.

## Sejarah konsep
Konsep *famili*, sebagai suatu aras di antara susunan dan genus, merupakan suatu rekaan yang agak baru. Istilah *familia* dicipta oleh ahli botani Perancis, Pierre Magnol, dalam karyanya, *Prodromus historiae generalis plantarum, in quo familiae plantarum per tabulas disponuntur* (1689). Beliau menamakan 76 kumpulan tumbuhan sebagai "famili" (*familiae*) dalam jadual-jadualnya. Konsep aras masih *in statu nascendi* (masih tumbuh) ketika itu, dan dalam kata pendahuluan *Prodromus*, Magnol mencadangkan penyatuan famili-famili menjadi *genus* yang lebih besar. Konsep ini adalah jauh daripada cara bagaimana istilah itu digunakan pada hari ini.

Carolus Linnaeus menggunakan istilah *familia* dalam karyanya, *Philosophia botanica* (1751) untuk kumpulan-kumpulan tumbuhan yang utama : pokok, herba, paku-pakis, palma, dan sebagainya. Beliau menggunakan istilah ini hanya dalam bahagian morfologi untuk bukunya, dan membincangkan organ-organ vegetatif dan generatif untuk tumbuhan-tumbuhan.

Kemudian, dalam terbitan-terbitan botani Perancis, dari karya *Familles naturelles des plantes* oleh Michel Adanson pada tahun 1763 sehingga akhir abad ke-19, istilah *famille* digunakan sebagai padanan Perancis untuk istilah *ordo* dalam bahasa Latin. Harus diperhatikan bahawa istilah *ordo* dalam karya-karya abad ke-19, seperti *[[sistem de Candolle|Prodromus]]* oleh de Candolle dan *[[Sistem Bentham & Hooker|Genera Plantarum]]* oleh Bentham & Hooker digunakan untuk aras yang kini digelarkan "famili" (sila lihat *[[ordo naturalis]]*).

Dalam zoologi, "famili" merupakan aras di antara susunan dan genus yang diperkenalkan oleh Pierre André Latreille dalam karyanya, *Précis des caractères génériques des insectes, disposés dans un ordre naturel* (1796). Beliau menggunakan "famili" (sebilangannya tidak mempunyai nama) dalam sebilangan dan bukan kesemua susunan "serangga"nya (yang termasuk semua artropod. Bagaimanapun, sejak permulaan abad ke-20, istilah ini telah digunakan dengan tekal dalam erti modern. Penggunaan dan akhiran nama untuk kategori ini ditakrif dalam Kod Tatanama Botani Antarabangsa dan Kod Tatanama Zoologi Antarabangsa.

## Lihat juga

* Taksonomi
Honiara

**Honiara** ialah ibu negara Provinsi Guadalcanal dan sejak 1952, juga merupakan ibu negara rasmi Kepulauan Solomon, walaupun bandar ini ditadbirkan secara berasingan. Jumlah penduduknya pada tahun 1999 ialah 49,107.

Honiara terletak di Pulau Guadalcanal dan dibina untuk menggantikan bekas ibu negara Tulaghi pada akhir Perang Dunia II. Bandar ini berdasarkan Lebuh Raya Kukum yang mengaitkan ladang Henderson di timur Honiara dengan petempatan Sungai Putih di barat, dan melalui hospital Nambanaen dan Pekan Cina yang baru-baru terbakar. 

Honiara mempunyai sebuah pelabuhan, dengan feri-feri bertolak dari sana ke provinsi-provinsi lain. Taman di Galeri Seni Negara amat popular untuk berjalan-jalan pada waktu petang, sedangkan Rumah Kerajaan yang dibina semula serta Muzium Negara adalah dua tempat yang menarik. Tempat teduh Kelab Perahu Layar dan teres Hotel Solomon Kitano Mendana menarik banyak pelancong serta orang tempatan. Biro Pelancong Kepulauan Soloman terletak di antara kedua-dua bangunan ini. http://www.visitsolomons.com.sb. 

Koordinat Honiara 9°28' Selatan, 159°49' Timur (-9.46667, 159.81667). http://earth-info.nga.mil/gns/html/cntry_files.html
Zayed bin Sultan Al Nahyan

Sheikh **Zayed bin Sultan Al Nahyan** () (1 Disember 1918 - 2 November 2004) ialah bekas Amir Abu Dhabi dan presiden Emiriah Arab Bersatu.

Pada 6 Ogos 1966, Syeikh Zayed menggantikan abangnya, Syeikh Shakhbut bin Sultan Al Nahyan, sebagai Amir Abu Dhabi setelah abangnya disingkirkan melalui sebuah perebutan kuasa. Syeikh Zayed dilantik menjadi presiden Emiriah Arab Bersatu pada 1971 dan untuk empat kali yang berturut-turut (1976, 1981, 1986 dan 1991). Beliau dianggap sebagai seorang ketua liberal yang membenarkan media massa persendirian. 

Sheikh Zayed termasuk golongan orang-orang terkaya di dunia. Majalah Forbes menganggarkan bahawa kemewahannya bernilai lebih kurang USD$ 20 bilion. Kekayaan beliau disebabkan oleh adanya jumlah minyak yang banyak di Abu Dhabi. 

Syeikh Zayed pernah menjalani pemindahan ginjal pada tahun 2000. 

Beliau meninggal dunia pada 2 November 2004.

## Rujukan

## Pautan luar
* Laman rasmi Syeikh Zayid
Accademia della Crusca

**Accademia della Crusca** ialah sebuah persatuan budaya Itali yang diasaskan di Florence pada 1583. Persatuan tersebut telah menerbitkan kamus pertama bahasa Itali pada tahun 1612. 

## Pautan luar
Laman rasmi (dalam Bhs. Itali)
Kediaman

**Kediaman** merupakan sebuah tempat atau struktur yang mana manusia atau haiwan boleh menetap di dalamnya. Kediaman manusia, seperti rumah ataupun flat, juga dipanggil tempat tinggal.
Bahasa Belanda

**Bahasa Belanda** (**) telah dituturkan oleh 30 juta orang di seluruh dunia dengan menggunakan bahasa Belanda dan menjadi bahasa keenam paling kerap dituturkan di Eropah Barat. Kira-kira 60 peratus populasi di negara jiran iaitu Belgium dan Suriname juga menuturkan bahasa Belanda. Dianggarkan lebih 16 juta orang yang tinggal di Belanda termasuklah komuniti di Indonesia dan Afrika Selatan yang menggunakan bahasa Belanda. Bahasa Belanda yang dituturkan orang Belgium dipanggil Bahasa Flemish (*Vlaamse*) manakala di Afrika Selatan pula dikenali sebagai Bahasa Afrikaans (*Afrikaans*).

Manakala Stadfries adalah set dialek orang di Friesland iaitu terletak di utara Belanda. Ia adalah gabungan bahasa Belanda dengan bahasa asli Frisian. Maka, terhasilah campuran perbendaharaan kata Hollandic dan tatabahasa Frisian Barat serta prinsip bahasa lain. Hakikatnya, antara semua bahasa daripada rumpun bahasa Germanik, bahasa Frisia paling hampir dengan bahasa Inggeris.

Bagaimanapun, orang Belanda juga bertutur beberapa bahasa lain untuk memudahkan komunikasi dengan pelbagai golongan kosmopolitan di mana 90 peratus warga Belanda fasih berbahasa Inggeris dan bahasa Jerman.

## Sejarah

Sejarah dari bahasa Belanda bermula sekitar 450/500 M, selepas Frankish Kuno, salah satu dari kebanyakan puak bahasa Jermanik Barat, telah terpisah oleh peralihan Konsonan Jermanik Kedua sementara pada lebih atau kurang masa sama hukum Ingvaeonic nasal spirant membawa kepada pembangunan dari moyang terus dari Sachsen Hilir, Frisia dan Inggeris.
## Pengaruh
Pengaruh bahasa Belanda ke atas kepulauan Nusantara menguat sejurus penandatanganan perjanjian antara Empayar British dan Empayar Belanda pada tahun 1824 menentukan sempadan kekal jajahan mereka di mana pihak British mengambil belah utara termasuk jajahan Melaka dan pihak Belanda mengambil belah selatan termasuk Bengkulu (''Bencoolen'') menjurus kepada pembentukan sempadan-sempadan moden Malaysia, Singapura, Brunei dan Indonesia; malah ia memincangkan bahasa Melayu sepunya yang pernah dituturkan sesama warga serantau yang saling faham melalui penerapan bahasa rasmi pentadbiran di jajahan dikuasai. Antara contoh paling menonjol adalah ciri imbuhan -*asi* yang datang daripada imbuhan -*atie* dalam baku Indonesia berbanding dengan -isyen (ejaan lama: *-ishen*) yang diserap dari bahasa Inggeris -*ition* dalam baku Malaysia dan baku Singapura.

## Rujukan


;Sumber utama
* Kembara Khazanah Belanda m/s 142
Kabupaten Kepulauan Tanimbar

**Kabupaten Maluku Tenggara Barat** merupakan sebuah kabupaten di Provinsi Maluku, Indonesia. Ibukota kabupaten ini terletak di Saumlaki.
Gas

**Gas** () merupakan salah satu daripada empat fasa jirim utama. Seperti cecair, gas tidak mempunyai bentuk yang tetap dan boleh mengalir. Tetapi, gas juga tidak mempunyai isipadu yang tetap, ia boleh berubah mengikut bentuk bekas. Tenaga kinetik gas merupakan yang kedua terbesar untuk semua 'bentuk keadaan' (selepas plasma). Oleh sebab itu, atom-atom dan molekul-molekul gas sentiasa berlanggar antara satu sama lain, lebih besar tenaganya, lebih kerap perlanggaran itu.

Walaupun kandungan tenaga bagi gas adalah yang paling tinggi, namun daya tarikan antara zarah sangat lemah sehingga boleh diabaikan.

Zarah-zarah bagi gas tidak tersusun langsung dan ia bergerak secara rawak dengan cepat. Didapati jarak antara satu zarah dengan zarah yang lain adalah sangat jauh sehingga wujud banyak ruang-ruang kosong wujud antara zarah.

Seperti cecair, zarah-zarahnya mempunyai 3 jenis gerakan iaitu:
* translasi
* putaran
* getaran

Laju zarah-zarah suatu gas tertentu pada suhu bilik dan tekanan atmosfera ialah kira-kira 1600 km sejam dan setiap zarah membuat 500 juta pelanggaran sesaat dengan zarah-zarah lain.

## Lihat juga
* Gas asli
* Gas unggul
* Gerakan Brown
*doğalgaz tesisat toptan
In Plenty and In Time of Need

**In Plenty and In Time of Need** adalah lagu kebangsaan Barbados. Lirik dicipta oleh Irving Burgie (1926-) dan lagu oleh C. Van Roland Edwards (1912-1985). Lagu ini dijadikan lagu rasmi pada tahun 1966.

## Lirik
In plenty and in time of need 
When this fair land was young
Our brave forefathers sowed the seed
From which our pride has sprung
A pride that makes no wanton boast
Of what it has withstood
That binds our hearts from coast to coast
The pride of nationhood

*Chorus*:
We loyal sons and daughters all
Do hereby make it known
These fields and hills beyond recall
Are now our very own
We write our names on history's page
With expectations great
Strict guardians of our heritage
Firm craftsmen of our fate

The Lord has been the people's guide
For past three hundred years.
With Him still on the people's side
We have no doubts or fears.
Upward and onward we shall go,
Inspired, exulting, free,
And greater will our nation grow
In strength and unity.

*Chorus*

## Terjemahan

Di waktu mewah dan di waktu gentir
Ketika tanah permai ini masih muda
Leluhur berani kita menyemai benih
Dari mana maruah kita tumbuh
Maruah yang bukan sekadar bercakap kosong
Dari apa yang telah dilaluinya
Yang mengikat hati ini dari pantai ke pantai
Maruah sebuah negara

*Korus*:
Kami anak-anak yang setia
Dengan ini mengistiharkan
Bukit dan padang ini berkekalan
Mulai kini adalah milik kami
Kami tulis nama kami dalam lembaran sejarah
Dengan harapan besar
Pengawal ketat warisan kita
Pembentuk masa depan kami

Tuhan telah menjadi pembimbing manusia
Untuk selama tiga ratus tahun yang lampau
DenganNya masih dipihak kami
Kami tidak bimbang atau takut.
Kami akan maju dan terus maju,
Bersemangat, riang, bebas,
Dan lebih kukuh negara kami
Dari segi kekuatan dan perpaduan.

*Korus*

## Pautan luar
* Fail MIDI
Senarai buah

Berikut ialah **senarai buah** yang terdapat di Malaysia:

## A
* Anggur
* Asam jawa
* Asam gelugur
* Aprikot
* Ara

## B
* Bacang
* Belimbing
* Belimbing besi
* Belimbing buluh
* Berangan
* Betik
* Binjai
* Bidara

## C
* Cempedak
* Cermai
* Ciku
* Ceri
* Cupu

## D
* Delima
* Dokong
* Duku
* Durian
* Durian belanda
* Durian tembaga

## E
* Epal

## G
* Gajus

## J
* Jagung
* Jambu
* Jambu air
* Jambu batu
* Jambu bol

## K
* Kabung
* Kana
* Kedondong
* Kelapa
* Kelapa gading
* Kelapa mawar
* Kelapa pandan
* Kesemak
* Kiwi
* Kundang
* Kundor
* Kurma
* Kismis
* Kurma cina
* Kuini

## L
* Lai
* Laici
* Langsat
* Lemon
* Limau
* Limau beri
* Limau bali
* Limau nipis
* Limau kerat lintang
* Limau lelang laut
* Limau manis
* Limau madu
* Limau mandarin
* Limau kasturi
* Limau purut
* Limau gedang
* Longan
* Labu

## M
* Macang
* Mangga
* Manggis
* Markisa
* Mata kucing
* Mengkudu
* Melaka
* Mulberi

## N
* Naga
* Nanas
* Nona
* Nira
* Nangka

## P
* Pic
* Plum
* Pinang
* Pear
* Pisang
* Pisang embun
* Pisang mas
* Pisang tanduk
* Pisang nangka
* Pisang abu
* Pisang awak
* Pisang berangan
* Pisang rastali
* Pisang helang
* Pulasan

## R
* Rambai
* Rambutan
* Rambutan gading
* Raspberi

## S
* Salak
* sentul
* Strawberi
* Sukun

## T
* Tembikai
* Tembikai susu
* Tin

## Z
* Zaitun
Buah

Dalam bidang pertanian, **buah** (;  kata ganda: **buah-buahan** ) merupakan bahagian dari sesebuah tumbuhan yang mengandungi biji benih terjadi daripada ovari bunga atau putik tumbuhan tersebut selepas berbunga. Kebanyakan buah mengandungi air tetapi juga mempunyai serat makanan pada kulit buah.

Buah adalah cara tumbuhan berbunga menyebarkan benih yang menjadi makanan untuk hidupan lain seperti haiwan dan manusia. Buah-buahan yang boleh dimakan khususnya, dibiakkan melalui pergerakan dan perhubungan simbiotik dengan hidupan-hidupan tersebut yang banyak bergantung kepada buah-buahan sebagai sumber makanan. Oleh yang demikian, buah-buahan menyumbangkan sebahagian besar daripada hasil pertanian di seluruh dunia dan sesetengahnya (seperti epal dan delima) telah memperolehi maksud lambang dan budaya yang penting.

Dari segi masakan dan konteks penggunaan bahasa am, "buah" biasanya bermaksud struktur tumbuhan (atau hasil) berkaitan dengan biji yang biasanya mempunyai rasa yang manis atau masam dan boleh dimakan mentah begitu sahaja seperti epal, pisang, anggur, lemon, oren dan strawberi. Dari konteks penggunaan botani pula, istilah "buah" turut merangkumi banyak struktur yang selalunya tidak disebut sebagai "buah" misalnya lenggai kekacang dan kacang, isirong jagung, tomato, dan bijirin gandum; malah sebahagian buah-buahan ini juga dimasak sebagai sayur-sayuran.

## Bahagian
Sebiji buah terdiri daripada biji benih yang akan menumbuhkan tumbuhan baru, isi buah, dan kulit di luarnya. **Kulit buah** juga dipanggil **eksokarpa**. **Isi** buah dipanggil **mesokarpa** iaitu lapisan tisu dalam yang menutupi benih tumbuhan; mesokarpa buah-buah pokok palma seperti sabut kelapa kering dan kasar.

## Kegunaan buah
### Khasiat
Khasiat buah-buahan adalah berbeza berdasarkan faktor-faktor berikut:
* Jenis buah, bukan sahaja dari segi spesies tetapi juga pada peringkat kultivar atau varieti.
* Kesegaran buah.
* Buah muda, ranum atau terlalu ranum.
* Baja atau nutrien yang terdapat di dalam tanah di sekitar akar pokok.
* Keadaan cuaca, sama ada mencukupi atau tidak mencukupi keperluan pokok.
* Cara penyediaan buah:
** Dimakan segar atau mentah.
** Dimakan bersama kulit atau tidak.
** Jangka masa buah dimakan; dibiarkan dahulu atau terus dimakan setelah dikupas.
** Jika dibuat jus segar, perlu dikenal pasti sama ada jus diminum terus atau disimpan berjam-jam di dalam peti sejuk sebelum diminum.
** Jika bukan buah segar, perlu dikenal pasti cara penyediaan, berapa lama disimpan serta keadaan di sekeliling tempat simpanan.

## Lihat juga
* Senarai buah
* Pertanian

## Rujukan

### Sumber utama
* 

## Pautan luar
* California Rare Fruit Growers
* Fruit and Veggie
Mahkamah persekutuan

**Mahkamah persekutuan** boleh merujuk kepada:
*Mahkamah Persekutuan Australia
*Mahkamah Persekutuan Brazil
*Mahkamah Persekutuan Kanada
*Mahkamah Persekutuan India
*Mahkamah Persekutuan Malaysia
*Mahkamah Persekutuan Switzerland
*Mahkamah Keadilan Persekutuan Jerman
Mahkamah Syariah Wilayah Persekutuan

## Sejarah
Penubuhan Mahkamah Syariah Wilayah Persekutuan adalah dibawah peruntukan  Seksyen 44(1) & (2) Enakmen Pentadbiran Syarak Negeri Selangor (1952) sebagaimana yang telah dikaji semula oleh Perintah Wilayah Persekutuan (1974) 

Mahkamah Syariah Wilayah Persekutuan boleh dibahagikan kepada 3 cawangan iaitu 
* Mahkamah Syariah Wilayah Persekutuan Kuala Lumpur
* Mahkamah Syariah Wilayah Persekutuan Putrajaya
* Mahkamah Syariah Wilayah Persekutuan Labuan

## Pautan luar
* http://www.mswp.gov.my/
Majlis Tindakan Ekonomi Negara

**Majlis Tindakan Ekonomi Negara**  atau *The National Economic Action Council* ditubuhkan pada 7 Januari 1998 sebagai badan penasihat kepada Kabinet untuk menangani krisis ekonomi yang timbul ketika itu.

## Alamat surat menyurat
Majlis Tindakan Ekonomi Negara
Level 1 & 2, Block B5
Federal Government Administrative Centre,
62502 Wilayah Persekutuan Putrajaya,
Malaysia 

## Pautan luar
* http://www.neac.gov.my/start.cfm